Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Francúzsko, Štrasburg   	
Organizátor:	Rada Európy 	
Termín:	25. – 27. 11. 2015	
Účel:	Pracovné stretnutie národných koordinátorov programu Pestalozzi  	
Rokovací jazyk:	Anglický jazyk 	
	
Rámcový program
25. 11. 2015 – cesta Bratislava – Štrasburg 
26. 11. 2015 – 1. deň pracovného stretnutia 
27. 11. 2015 – 2. deň pracovného stretnutia; cesta Štrasburg - Bratislava	
	
Stručný priebeh	
Predmetného pracovného stretnutia sa zúčastnili zástupcovia signatárskych krajín Európskeho kultúrneho dohovoru, t. j. národní koordinátori programu Pestalozzi, resp. ich zástupcovia. Hlavným cieľom pracovného stretnutia organizovaného Radou Európy bola podpora a realizácia programu Pestalozzi na medzinárodnej a národnej úrovni.  

Hlavné body pracovného stretnutia:
1.	Výmena skúseností, príkladov dobrej praxe a dopadov pri podpore a realizácii programu Pestalozzi v jednotlivých krajinách v posledných rokoch
2.	Diskusia o dopadoch zmenených rámcových podmienok a možnostiach ďalšieho rozvoja 
3.	Zdroje a publikácie vytvorené v rámci programu Pestalozzi
4.	Príprava programu na rok 2016 a pripravované vzdelávacie aktivity
5.	On-line komunita praxe – platforma Pestalozzi 
6.	Zefektívnenie postupov a programovej dokumentácie, on-line registračný systém
	
Odporúčania a závery	
V rámci programu Pestalozzi je pedagogickým pracovníkom poskytnutá možnosť absolvovať rôzne vzdelávacie aktivity v zahraničí, ktoré sú organizované Radou Európy a hosťovskou krajinou. Vzdelávacie aktivity sú zamerané na profesijný rozvoj pedagogických zamestnancov s cieľom zefektívniť ich metodologické a didaktické postupy v rámci celoživotného vzdelávania. Program Pestalozzi zahŕňa aktivity (školenia, workshopy, diseminačné a vzdelávacie aktivity na národnej úrovni, letné školy) pre určitú cieľovú skupinu. Do programu sa môžu zapojiť učitelia, riaditelia škôl a pod. zo signatárskych krajín Európskeho kultúrneho dohovoru, medzi ktoré patrí aj Slovenská republika. Záujemcovia sa môžu zúčastniť len jednej aktivity programu Pestalozzi v dvojročnom období. Cestovné a pobytové náklady sú hradené Radou Európy a organizátormi aktivity. 

Štátny pedagogický ústav (ŠPÚ) bol vymenovaný ako realizátor programu Pestalozzi v SR na základe oznámenia MŠ SR Rade Európy z roku 2005. Funkciu realizátora ŠPÚ začal plniť od januára 2006. V PHÚ 2015 ide o aktivitu 4.2, ktorej výstupom sú stáže učiteľov základných a stredných škôl a iných pedagogických zamestnancov zamerané na zvyšovanie profesijných kompetencií. 
V roku 2015 sa šiestich vzdelávacích aktivít za Slovenskú republiku aktívne zúčastnilo spolu 7 zástupcov: 
-	európsky workshop Using drama techniques in English classes to develop oral communication skills (30. 3. – 1. 4. 2015, Nemecko, jeden zástupca za SR), 
-	školenie Physical education and sport for democracy and human rights, Module B (27. – 29. 5. 2015, Cyprus, jeden zástupca za SR), 
-	letná škola Pedagogy makes the difference (28. 6. – 6. 7. 2015, Nemecko, dvaja zástupcovia za SR), 
-	európsky workshop Plurilingualism and the development of language competences in the 21st century: boosting participation and social cohesion using European tools  and ICT (7. – 9. 9. 2015, Španielsko, jeden zástupca za SR), 
-	školenie Evaluation and assessment of transversal attitudes, skills and knowledge, Module A (20. – 23. 10. 2015, Francúzsko, jeden zástupca za SR), 
-	európsky workshop Partnership for the future: the strategies for the collaboration of school, family and society as key factors of a child-oriented educational process (10. – 13. 11. 2015, Bielorusko, jeden zástupca za SR).
Odporúčame pokračovať v podpore a realizácii programu Pestalozzi na národnej úrovni, ako i zabezpečiť finančný príspevok na realizáciu programu Pestalozzi v plánovacom období na rok 2016. 

Kalendár aktivít programu Pestalozzi na rok 2016 bude spolu s  informáciami o aktivite, cieľovej skupine, termíne prihlasovania a pod. dostupný na webovom sídle Rady Európy v priebehu decembra 2015: 
http://www.coe.int/en/web/pestalozzi/calendar.  
Odporúčame pedagogickým pracovníkom využiť program Pestalozzi s cieľom rozvoja ich profesijných kompetencií v rámci celoživotného vzdelávania. Záujemcovia, ktorí spĺňajú kritériá cieľovej skupiny pre danú aktivitu, sa môžu registrovať na vybranú aktivitu cez on-line registračný systém od 4. 1. 2016. 
	
Očakávaný prínos	
Spolupráca s Radou Európy na realizácii programu Pestalozzi napĺňa závery z 3. zasadnutia predsedov vlád členských štátov Rady Európy, 2005 a rezolúciu 1904 z 04.10.2012, Rada Európy. Účasť na pracovnom stretnutí národných koordinátorov programu Pestalozzi podporila zabezpečovanie výkonu programu Pestalozzi. Zároveň bol poskytnutý priestor na výmenu skúseností a zdieľanie príkladov dobrej praxe v danej oblasti na medzinárodnej úrovni. Informácie nadobudnuté počas pracovnej cesty prispejú k podpore a realizácii programu Rady Európy - Pestalozzi na národnej úrovni.   	
Prehľad prinesenej dokumentácie a miesto jej uloženia	
Všetky publikácie vytvorené v rámci programu Pestalozzi sú dostupné v elektronickej forme na webovom sídle Rady Európy:

•	Pestalozzi series No. 1. Teacher education for change. The theory behind the Council of Europe Pestalozzi programme
Publikácia sa zaoberá základnou filozofiou programu Pestalozzi, jeho prístupu ku vzdelávaniu vo všeobecnosti a obzvlášť k vzdelávaniu učiteľov. 
Dostupné na: http://www.coe.int/t/dg4/education/pestalozzi/Source/Documentation/Pestalozzi1_TeacherEducationForChange_EN.pdf

•	Pestalozzi series No. 2. Intercultural competence for all. Preparation for living in a heterogeneous world 
Publikácia je zameraná na interkultúrnu kompetenciu pre všetkých a podporu jej rozvoja v rámci vzdelávania.  
Dostupné na:
http://www.coe.int/t/dg4/education/pestalozzi/Source/Documentation/Pestalozzi2_EN.pdf 

•	Pestalozzi series No. 3. Developing intercultural competence through education / Développer la compétence interculturelle par l’éducation
Publikácia je zameraná na podporu interkultúrnej kompetencie ako kľúčovej kompetencie v rámci vzdelávacieho systému a zároveň ponúka koncepčný rámec pre rozvoj interkultúrnej kompetencie 
Dostupné na:
http://www.coe.int/t/dg4/education/pestalozzi/Source/Documentation/Pestalozzi3.pdf 

•	Pestalozzi series No. 4. TASKs for democracy 
Príručka je zameraná na aktivity, ktoré sa týkajú podpory transverzálnych postojov, zručností a znalostí vo výchovno-vzdelávacom procese 
Dostupné na:
http://www.coe.int/t/dg4/education/pestalozzi/Source/Documentation/Pestalozzi4_EN.pdf

Školiace materiály vytvorené v rámci programu Pestalozzi sú dostupné v elektronickej forme na webovom sídle Rady Európy:
http://www.coe.int/en/web/pestalozzi/training-resources.  	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 2. 12. 2015	
Správu schválil: Mgr. Petra Fridrichová, PhD., riaditeľka ŠPÚ